Document ID: /roh_data/filtered/fineweb-2-filterrobots_roh.jsonl.gz/42390

La decisiun da l’Uniun europeica è ina decisiun unilaterala. Cunter ina tala limitaziun d’in contract na po la Svizra betg far bler. La decisiun da dar ina milliarda da coesiun per l’UE pudess il Cussegl federal dentant reveder.
La Svizra sto acceptar
L’UE vul renconuscher il tractament egual da las bursas svizras per in onn. Quai po era vegnir interpretà sco ulteriur squitsch da la vart da l’UE. Uschia ha la professura per dretg europeic a l’universitad da Basilea Christa Tobler ditg a SRF. «La Svizra na po betg far bler cunter questa decisiun. La decisiun è unilaterala e la Svizra sto acceptar.»
RR novitads 06:00